Vízrebocsátását követően, a kötelező tesztek, gyakorlatok után a "Lunga Point" a Csendes-óceánra hajózott, hogy bombázókat szállítson Új-Guineára, onnan pedig megrongálódott gépeket vigyen vissza az Amerikai Egyesült Államokba. Október 16-án San Diegóból – érintve Pearl Harbort, Eniwetokot, Kossol Roadst – visszatért a Csendes-óceán középső részére, hogy részt vegyen a Leyte-öbölbeli hadműveletekben. November 13. és 22. között légifedezet nyújtott a szállító- és a szárazföldi egységeknek. November 23-án az Admiralitás-szigetekhez tartozó Manus-szigethez indult, hogy részt vegyen a Luzon elleni hadjáratban.